
A-A. Tiimanni tn 13b maaüksuse munitsipaalomandisse 
taotlemine ja katastriüksuse sihtotstarbe määramine
1. ASJAOLUD JA MENETLUSE KÄIK 
Lähtudes olemasolevate kinnistute piiridest ning maakorralduse nõuetest moodustatakse maaüksus pindalaga 940 m2. Antud maaüksus moodustatakse olemasoleva haljastuse teenindamiseks. Narva Linnavalitsuse 19.03.2014.a korraldusega nr 283-k on moodustatavale maaüksusele määratud aadress Narva linn, A-A. Tiimanni tn 13b. 
Narva Linnavolikogu 24.01.2013.a otsusega nr 3 kehtestatud Narva linna üldplaneeringu kohaselt asub A-A. Tiimanni tn 13b maaüksus haljasala maa juhtfunktsiooniga alal. Vastavalt Vabariigi Valitsuse 23.10.2008 määruse nr 155 „Katastriüksuse sihtotstarvete liigid ja nende määramise kord”§6 punktile 13 haljasala maa on sotsiaalmaa- üldkasutatava maa alaliik.
Kuna Vabariigi Valitsuse 02.06.2006.a määruse „Maa munitsipaalomandisse andmise kord“ §6 lõige 1 kohaselt taotletakse maa munitsipaalomandisse volikogu vastava otsuse alusel tuleb vastu võtta otsus A-A. Tiimanni tn 13b maaüksuse pindalaga 940 m2 linna munitsipaalomandisse taotlemise kohta.
Lähtudes Vabariigi Valitsuse 23.10.2008 määruse nr 155 „Katastriüksuse sihtotstarvete liigid ja nende määramise kord”,  §2 punktist 2 tuleb moodustatavale maaüksusele määrata maa sihtotstarve.
2. ÕIGUSLIKUD ALUSED
2.1 Maareformi seaduse § 25 lõige 1 sätestab, et munitsipaalomandisse antakse tasuta maareformi seaduse paragrahvis 28 nimetatud maa. 

2.2 Maareformi seaduse § 28 lõike 1 punkti 4 kohaselt antakse linna omandisse sotsiaalmaa.

2.3 Kohaliku omavalitsuse korralduse seaduse § 22 lõike 1 punkti 37 kohaselt kuuluvad volikogu ainupädevusse muud seadusega antud küsimused.

2.4 Juhindudes maakatastriseaduse § 18 lõikest 6, Vabariigi Valitsuse 02.06.2006.a määrusest nr 133 “Maa munitsipaalomandisse andmise kord”, Vabariigi Valitsuse 23.10.2008 määrusest nr 155 „Katastriüksuse sihtotstarvete liigid ja nende määramise kord”, Narva Linnavolikogu 24.01.2013.a otsusega nr 3 kehtestatud Narva linna üldplaneeringust.

3. OTSUS
3.1 Taotleda Narva linna munitsipaalomandisse A-A. Tiimanni tn 13b maaüksus (lisa1), ligikaudse 
       pindalaga 940 m2.

3.2 Määrata A-A. Tiimanni tn 13b maaüksusele katastriüksuse sihtotstarbeks sotsiaalmaa – üldkasutatav 

       maa (017; Üm).
4.RAKENDUSSÄTTED
4.1 Linnavalitsusel esitada maavanemale käesoleva otsuse punktis 3.1 nimetatud maa munitsipaliseerimiseks taotlus koos kõigi vajalike lisamaterjalidega.
4.2 Maavanema jaatava vastuse korral moodustada Linnavalitsusel käesoleva otsuse punktis 3.1 nimetatud katastriüksus ja kinnitada piirid ning esitada katastritoimik registreerimiseks Maa-ameti Ida-Viru katastribüroosse.

4.3 Otsus jõustub teatavakstegemisest.

4.4 Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates teatavakstegemise päevast.

